**DOM ZA STARIJE OSOBE**

**„VOLOSKO“ OPATIJA**

Andrije Štangera 34

51410 Opatija

OIB: 25924713456

Broj RKP-a: 07737

Matični broj: 03090361

Šifra djelatnosti: 8730

Razina: 31

**BILJEŠKE UZ FINANCIJSKE IZVJEŠTAJE ZA RAZDOBLJE**

**SIJEČANJ - LIPANJ 2024. GODINE**

**SAŽETAK DJELOKRUGA RADA:**

 Djelatnost Doma je pružanje socijalnih usluga funkcionalno ovisnim starijim osobama kojima je zbog trajnih promjena u zdravstvenom stanju prijeko potrebna stalna pomoć i njega druge osobe.

Socijalne usluge jesu:

1. Smještaj

2. Pomoć u kući

 Usluge mogu obuhvaćati slijedeće aktivnosti: brigu o zdravlju, njegu, fizikalnu terapiju, socijalni rad, aktivno provođenje vremena i radne aktivnosti, organiziranje prehrane u kući korisnika, obavljanje kućanskih poslova u kući korisnika, održavanje osobne higijene u kući korisnika, uređenje okućnice i tehničkih poslova u kući korisnika.

 Osim pružanja socijalnih usluga Dom može provoditi posebne programe izvaninstitucionalne skrbi usmjerene na unapređenje položaja starijih osoba u lokalnoj zajednici te obavljati i druge djelatnosti koje služe obavljanju djelatnosti upisanih u sudski registar, ako su one u manjem opsegu ili se uobičajeno obavljaju uz te djelatnosti.

**BILJEŠKE UZ OBRAZAC PR-RAS**

**Bilješka br. 1**

**Razred 6** iskazuje prihode poslovanja koji su ostvareni u iznosu od 831.638,65 eura što je za 17,3 % više u odnosu na isto prošlogodišnje financijsko razdoblje.

Prihodi poslovanja rezultat su prihoda iz više izvora financiranja i to:

**Na skupini 63** evidentirane su pomoći iz inozemstva i od subjekata unutar općeg proračuna u vrijednosti od 3.240,00 eura.

* Tekuće pomoći proračunskim korisnicima iz proračuna koji im nije nadležan u iznosu od 3.240,00 eura odnose se na nastavak ostvarenja financijske podrške za smanjenje utjecaja porasta cijena energenata na temelju provedbe Javnog poziva od strane MRMSOSP-a. Mjesečni iznos subvencije povećao se s dotadašnjih 530,89 eura na 540,00 eura od lipnja 2023. godine.

**Skupina 64** označava evidentirane prihode od financijske imovine u iznosu od 26,32 eura što je za 199,1 % više u odnosu na isto razdoblje 2023. godine.

* Ostvarene kamate po žiroračunu – 26,32 eura

**Na skupini 65** prikazani su prihodi od upravnih i administrativnih pristojbi, pristojbi po posebnim propisima i naknada u iznosu od 460.778,06 eura što je za 4,5 % više u odnosu na isto razdoblje prethodne godine.

* Prihodi po posebnim propisima (iz vlastite djelatnosti) u ukupnom iznosu od 460.778,06 eura evidentiraju se kao:

 - Prihodi od opskrbnine (smještaj), ručkova i pratnje korisnika – 460.397,19 eura

 - Prihodi na temelju refundacija rashoda iz prethodnih godina – 286,24 eura

 (prethodni pregledi radnika pri zapošljavanju, refundacija za lijekove korisnika koji su smješteni temeljem Rješenja Hrvatskog zavoda za socijalni rad Rijeka)

 - Prihodi s naslova osiguranja (refundacija štete) – 94,63 eura

**Skupina 66** odnosi se na prihode od prodaje proizvoda i robe te pruženih usluga, prihode od donacija te povrata po protestiranim jamstvima u ukupnom iznosu od 4.144,56 eura što je za 70,6 % više u odnosu na isto razdoblje 2023. godine, a čine ih:

* Prihodi od pruženih usluga koji su ostvareni od najma poslovnog prostora za aparate za kavu i zakupa dijela nekretnine za reklamni prostor u iznosu od 2.224,56 eura.
* Prihodi od tekućih donacija u iznosu od 1.020,00 eura koji se odnose na donacije novčanih sredstava od strane fizičkih osoba.
* Prihodi od kapitalne donacije fizičke osobe u iznosu od 900,00 eura (klima uređaj).

**Na skupini 67** iskazani su prihodi iz nadležnog proračuna i od HZZO-a na temelju ugovornih obveza u iznosu od 363.449,71 eura što je za 38,6 % više u usporedbi s istim razdobljem 2023. godine, a čine ih:

* Prihodi iz nadležnog proračuna za financiranje redovne djelatnosti proračunskih korisnika u vrijednosti od 361.949,71 eura koji su osigurani za pokriće rashoda za zaposlene te ostalih materijalnih rashoda za stručna usavršavanja zaposlenika, za nabavu namirnica, energije, usluga tekućeg i investicijskog održavanja i slično.
* Prihodi za financiranje rashoda za nabavu nefinancijske imovine u vrijednosti od 1.500,00 eura koji su osigurani za nabavu uredske opreme (računala) za potrebe radno okupacijskih i rekreativnih aktivnosti korisnika Doma.

**Bilješka br. 2**

**Razred 3** iskazani su rashodi poslovanja u iznosu od 824.763,02 eura što je za 115,1 % više u odnosu na isto prošlogodišnje razdoblje.

Rashode poslovanja čine:

**Na skupini 31** evidentirani su rashodi za zaposlene u vrijednosti od 593.732,06 eura što je za 30,4 % više u odnosu na isto razdoblje 2023. godine. Na iskazanu vrijednost utjecalo je povećanje plaće za rad zaposlenika sukladno Odluci o koeficijentima složenosti poslova radnih mjesta u Domu „Volosko“ te isplata godišnje nagrade za uskršnje blagdane u skladu s Temeljnim kolektivnom ugovorom za zaposlenike u javnim službama (NN 29/2024).

**Na skupini 32** iskazani su materijalni rashodi u iznosu od 228.488,74 eura što je za 11,4 % manje u odnosu na isto razdoblje 2023. godine.

U okviru materijalnih rashoda značajnija odstupanja u odnosu na isto razdoblje prethodne godine imaju:

* Energija (energetski management, nabava manje količine lož ulja) – smanjenje 30 %
* Materijal i dijelovi za tekuće i investicijsko održavanje (popravci zbog dotrajalosti opreme) - povećanje 124,6 %
* Sitni inventar i auto gume (nabava auto guma) – povećanje 96,2 %
* Usluge promidžbe i informiranja (objave oglasa jednostavne nabave na EOJN - u) - povećanje 112,7 %
* Zdravstvene i veterinarske usluge (provedena dodatna ispitivanja kvalitete vode i namirnica) - povećanje 114,2 %

**Na skupini 34** prikazani su financijski rashodi u iznosu od 285,98 eura što je za 3,7 % manje u odnosu na isto izvještajno razdoblje 2023. godine.

**Na skupini 37** iskazane su naknade građanima u iznosu od 2.256,24 eura što je za 22,9 % manje u odnosu na isto razdoblje 2023. godine. Razlog je povećanje iznosa mirovina te manji broj korisnika koji ostvaruju pravo na džeparac.

**Bilješka br. 3**

**Razred 4** obuhvaća rashode za nabavu nefinancijske imovine u iznosu od 11.805,20 eura što je za 21,3 % manje u odnosu na isto razdoblje 2023. godine. Razlika je nastala prvenstveno iz razloga što je u prvom polugodištu 2023. godine u objekt „C“ Doma za starije osobe „Volosko“ Opatija ugrađen sustav vatrodojave (14.190,00 eura) dok je u istom periodu 2024. godine postavljen sustav video nadzora (9.384,36 eura).

**Bilješka br. 4**

**Na šifri X678** iskazani su ukupni prihodi i primici u vrijednosti od 831.638,65 eura što je za 17,3 % više u odnosu na isto razdoblje prethodne godine.

**Na šifri Y345** iskazani su ukupni rashodi i izdaci u iznosu od 836.568,22 eura što je za 14,3 % više u odnosu na isto razdoblje 2023. godine.

Manjak prihoda nad rashodima rezultirao je manjkom prihoda i primitaka u iznosu 4.929,57 eura u prvom polugodištu 2024. godine međutim sučeljavanjem navedenog manjka s prenesenim viškom prihoda i primitaka iz 2023. godine u iznosu od 9.583,71 eura ostvaren je ukupni višak prihoda i primitaka raspoloživ u sljedećem razdoblju u iznosu od 4.654,14 eura.

**Bilješka br. 5**

**Na šifri 11 K** iskazano je stanje novčanih sredstava na kraju izvještajnog razdoblja u iznosu od 43.229,90 eura što je 89,7 % više u odnosu na kraj izvještajnog razdoblja prethodne godine.

**BILJEŠKE UZ OBRAZAC OBVEZE**

**Na šifri V006** iskazano stanje obveza na kraju izvještajnog razdoblja 30.06.2024. godine u vrijednosti od 135.384,22 eura, sačinjava:

* Stanje dospjelih obveza na kraju izvještajnog razdoblja u iznosu od 2.691,75 eura, a obuhvaća obveze za materijalne rashode koji će biti podmireni od strane nadležnog proračuna.

* Stanje nedospjelih obveza na kraju izvještajnog razdoblja iskazano u vrijednosti od 132.692,47 eura. Nedospjele obveze odnose se na obveze za rashode poslovanja u iznosu od 123.308,11 eura koji je suma nedospjelih obveza za jamčevinu, za plaću za lipanj 2024. godine te nedospjelih faktura dobavljača i obveza za nabavu nefinancijske imovine u iznosu od 9.384,36 eura (sustav video nadzora - objekt „C“).

Opatija, 08. srpnja 2024. godine

Voditeljica financijsko-računovodstvenih Ravnateljica

 poslova

 Sanja Dombrovski, mag. oec. Gordana Saršon, mag. paed.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_